מטה החברה ממקום בזאגרב שבקרואטיה והיא מעסיקה כיום למעלה מ-900 עובדים.
ביולי 2021 הקים מאטה ביחד עם פורשה ובוגאטי את קבוצת בוגאטי-רימאק, הקבוצה שולטת בבוגאטי ועד סוף העשור היא תהפוך אותה לחשמלית.
באוגוסט 2021 הודיעה מאטה רימאץ כי בשנת 2024 תציג בוגאטי מכונית חדשה עם פיתוח של בוגאטי ורימאק יחד, הוא לא ציין האם המכונית תהיה חשמלית.
גרייפ אופניים.
בשנת 2015 ייסד רימאץ את גרייפ אופניים (Greyp Bikes), חברה אחות של רימאק אוטומובילי במטרה לייצר אופניים חשמליים בעלי ביצועים גבוהים שבהם הוא "מתכוון לשנות את העולם".
מאטה רימאק
הר פרדוהל
הר פרדוהל (באנגלית: Mount Predoehl) הוא הר ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.
ההר מכוסה בחלקו בשלג.
גובהו של ההר 1,710 מטרים מעל פני הים; הר פרדוהל הוא ההר ה-1,491 בגובהו באנטארקטיקה.
ההר ממוקם בסמוך מצפון לחלקו התחתון של קרחון פאבלאק.
היסטוריה.
גילוי ומיפוי ההר.
ההר מופה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960 – 1962.
מקור השם.
שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שמו של מרטין סי. פרדוהל (Martin C. Predoehl), מהתוכנית האנטארקטית של ארצות הברית, שהיה מטאורולוג בתחנת מקמורדו בעונות המחקר (הקיץ האנטארקטי) 1961 – 1962 ו -1962 – 1963.
בגדאד (איילט)
קופה ראשית - דמויות
קופה ראשית היא קומדיית מצבים סאטירית ישראלית מסוגת מוקומנטריה, המתרחשת בסניף יבנה של רשת המרכולים הפיקטיבית "שפע יששכר". במהלך עונות הסדרה משתתפות דמויות מגוונות המתארות את המתרחש בסופר, לצד הדמויות הראשיות של צוות העובדים ולקוחות קבועים.
צוות העובדים הראשי.
שירה שטיינבוך.
מגולמת על ידי: נועה קולר.
מנהלת סניף הסופר "שפע יששכר" ביבנה. שירתה כקצינת שלישות בצה"ל. תמימה ועדינה, ולעיתים העובדים מנצלים תכונות אלה. שירה רואה כמודל לחיקוי את סטיב ג'ובס, ותמונתו תלויה במשרדה. למדה מנטורינג ולימודי הגנה עצמית, נוהגת לפעול לחינוך צוות הסניף באמצעות הכשרותיה המקצועיות ואף מנסה לסייע על ידי שליחת הצוות להשתלמויות (אף אם אינן נחוצות או רצויות). בשנות השלושים לחייה.
על אף טוב ליבה, שירה היא אישה מתנשאת וגזענית, הרואה את עצמה נעלה על שאר עובדי הסופר המוחלשים לטענתה. שחצנותה גורמת לה לראות עצמה כמלאך הגואל שתפקידו לעזור לעובדים לחלץ עצמם מהמעמד הסוציואקונומי הנמוך. למשל, באחד הפרקים היא מעניקה לאסתי הקופאית ממוצא אתיופי מלגה לצורך השלמת בגרויות. אלא שאותה קופאית היא סטודנטית לקראת סוף התואר.
שירה מתגוררת עם החתול שלה ואינה נוחלת הצלחה רבה בתחום זוגיות, במהלך הסדרה יצאה עם נוכל אף על פי שידעה שהוא עבריין מבוקש. כמו כן, נוטה לנסות לפלרטט ללא הצלחה עם צלם הסדרה, ואף עם לקוחות שונים בסופר.
בעונה 2 נהגה להתעמת עם אורן קושתאי, מנהל הסופר השכן של הרשת המתחרה "אושר לוי".
ראמזי עבד ראמזי.
מגולם על ידי: אמיר שורוש
עובד כללי בכיר בסופר, ערבי-ישראלי המתגורר בג'סר א-זרקא. למד בבית ספר מעורב בחיפה והתחיל לעבוד בסניף בגיל 13, ומאז הוא מקדיש לסופר את כל חייו ואף מגיל מוקדם יותר למד לשנן בעל פה תוויות של שמפו. מדבר לרוב במשלב של לשון תקנית ובשפה גבוהה. מכנה את שירה "בוס גדול", או בקיצור "בוסגה", אוהב מאוד את שאר העובדים ונאמן לצמרת המנהלים של הרשת. מאוד קשור גם ללקוחות, מסביר פנים אליהם, ונוהג להיות בקיא בפרטים שהם חושפים בפניו. עוזר לעיתים קרובות ללקוחה גברת פפרני, שמנצלת אותו. אחותו, סוהא עבדה בסופר באחד מפרקי העונה השנייה.
למרות המרחק מביתו לסופרמרקט שביבנה, ראמזי נוסע ב4 בבוקר לעבודה באוטובוס, בקו 958, והוא אינו לוקח ימי חופש בגלל אהבתו לעבודה.
כוכבה שביט.
מגולמת על ידי: קרן מור
קופאית עצלנית, שחצנית וסוצויופתית ולעיתים צינית הנוטה לריב עם הלקוחות, ובמיוחד עם הלקוח אמנון טיטינסקי. חברה טובה של ניסים ואנטולי ואוהבת למתוח יחד איתם את צוות העובדים בסופר. נוטה לנצל לעיתים תכופות את תמימותה של שירה אותה היא מכנה "פצלוחה". לעיתים מוזכרת בבחירתה לחמצן את שיערה.
כוכבה היא גרושה ואם לארבעה, שניים מהם ילדה עוד במהלך לימודי התיכון. במהלך הסדרה, נחשפו שמותיהם של שלושה מילדיה: ג'סיקה, אוצר וקו-סיטל. במהלך העונה השלישית הפגינה הומופוביה כנגד בנה אוצר, אולם לבסוף קיבלה בלית ברירה את בחירתו להינשא לגבר.
עברה לסופר המתחרה "אושר לוי" בפרק הלפני אחרון של העונה השנייה וחזרה אל "שפע יששכר" בפרק הסיום של העונה השנייה. מתגוררת ביבנה.
שביט היא מעין אנטיתזה לדמותה של לובה הקופאית (טל פרידמן) מ"ארץ נהדרת".
ניסים שמעוני.
מגולם על ידי: יניב סוויסה
עובד כקצב בקצבייה של הסניף יחד עם חברו הטוב אנטולי. שירת כחובש קרבי בגולני. מזרחי ודתי, היה גם דתי בצעירותו, בתקופת שירותו הצבאי היה חילוני ולאחר מכן חזר בתשובה. נשוי למלי. אוהב למתוח את עובדי הסופר ביחד עם כוכבה ואנטולי. מזכיר את סבתו כנעם במספר הזדמנויות וטוען שהיא עולה לו בחלומות ומגלה לו עתידות.
בעברו היה שחקן כדורגל קיצוני שמאלי במכבי נתניה, ואף כצעיר נבחן בקבוצת ארסנל האנגלית.
אנטולי קירילנקו.
מגולם על ידי: דניאל סטיופין
אנטולי הוא עולה חדש ממולדובה. עובד כקצב בקצבייה של הסופר ביחד עם חברו הטוב ניסים, יחדיו הם מבצעים מעשי קונדס ונוהגים לבזבז את זמן העבודה. נוטה להתעצבן בקלות ולהתערב בענייניהם של אנשים אחרים. נשוי למאשה, אך יחסיהם רעועים עקב כך שהוא מרבה להסתכל על נשים אחרות, ומאשה מעיפה אותו מביתם פעמים רבות. מתגורר ביבנה. ייצג את מולדובה באירוויזיון 1998, כאשר עוד נקרא סרגיי קירילנקו. עקב השתתפותו בלהקת "מולדובסקיה פאלאצ'י" ("התליינים ממולדובה"), כונה סרגיי "פאלאץ'". בעקבות הביזיון שהגיעו למקום אחרון באירוויזיון, הוא שינה את שמו לאנטולי ועלה לישראל.
אסתי צגאי.
מגולמת על ידי: אביבה נגוסה
קופאית ממוצא אתיופי. צינית, שנונה וחכמה. מרבה להתנשא במוצאה או בחכמתה על שאר עובדי הסופר. לומדת תואר ראשון ועובדת בסופר כעבודה זמנית. ידידה של בנה של כוכבה, אוצר.
מנהל האזור, אביחי, רומז פעמים רבות כי מעוניין באסתי, אך היא אינה מעוניינת בו כלל. כמו כן, ראמזי ונעמי רבו על חיבתה של אסתי, אך לאסתי היה חבר באותה העת.
מרדכי צ'יבוטרו.
מגולם על ידי: יעקב בודו
לרוב מכונה בשם משפחתו, צ'יבוטרו, הוא המאבטח של הסופרמרקט המועסק כעובד קבלן מטעם חברת "רעם ביטחון". מבוגר מאוד שמגיב באיטיות לאירועים הקורים בסופר, אף על פי שמחשיב את עצמו כמתאגרף מצטיין. היה לטענתו מאמן מבוקש באיגרוף, ומעריץ את סדרת הסרטים רוקי. בזמנו הפנוי הוא שחקן פעיל בתיאטרון יידישפיל. אלוף ישראל 3 פעמים בבוקס.
אביחי גרציאן.
מגולם על ידי: יגאל עדיקא
מנהל אזורי ברשת "שפע יששכר". אדם חם מזג, עממי ורודף פרסום. לא מחבב את שירה, טועה בשמה הפרטי ומכנה אותה ריקי,נוטה לקחת קרדיט על רעיונות שהיא יזמה. מאוהב באסתי צגאי. נשוי לעופרה.
לקוחות ראשיים.
אמנון טיטינסקי.
מגולם על ידי: דב נבון
רווק מזדקן הגר בבית אמו. פרופסור להיסטוריה בטכניון. קמצן, ממורמר, אגואיסט ועקשן. מנסה לא לשלם על כלום ומרבה להתעמת עם כוכבה הקופאית ונעמי הירקנית. נוהג להגיע מדי יום לסופר על מנת לקנות לבן, מיץ עגבניות או כנף עוף אחת, כאשר הוא משלם במטבעות אותם מוציא משקית ששם בתוך פאוץ' שאיתו הולך תמיד. חש ברע כאשר לא מקבל דברים בחינם.
טיטינסקי יצא עם חפצי אלוני, אותה החשיב לאהבת נעוריו. אחת התכונות שאהב בה ביותר זה שהיא פמיניסטית ולא מוכנה שישלמו עליה. כאשר פגש בה בסופר לאחר שנים רבות, נראה שהתרגש מאוד לראותה, אך יחסיהם לא הבשילו עקב כך שדרש לקבל בחזרה את מקומו בתור לקצביה. כמו כן, ניהל רומן קצר עם כוכבה הקופאית כאשר זו חשבה שזכה בלוטו.
טיטינסקי בעל מכונית ירוקה מסוג סובארו ג'אסטי, המופיעה גם בעונה 2 (פרק "חמישים מיליון") וגם בעונה 3 (פרק "15 דקות").
שוני וייס סטרטינר.
מגולמת על ידי: דורית לב-ארי
מנטורית אמידה ומתנשאת הנוטה להתערב בכל דבר הקורה בסופר, ואוהבת לעשות שיימינג לאנשים, מצלמת בסמארטפון כל מיני דברים שלא לרוחה ומאיימת להביא את עיתונאית הצרכנות נגה ניר נאמן. מדברת רבות עם חברתה המכונה "פצק'לה" במהלך ביקוריה בסופר.
נשואה בשנית למוש ואמא לסוף וגומא.
שומרת באדיקות על תזונה בריאה ולא מכניסה לביתה דברי מתיקה מעובדים. כמו כן, מנסה לשמור על קיימות (לא תמיד בהצלחה) ואף מטיפה לכך, מתנגדת לחיסונים והפלות ומאמינה בתאוריות קשר שונות עליהן אף כתבה מספר ספרים. כמו כן, היא אתיאסטית המתנגדת לכפייה דתית ואף התעמתה עם שליחי חב"ד בחנוכה ועם הכוונה למנוע ממנה רכישת חמץ בפסח.
שם משפחתה, סטרטינר, הוא מחווה לשם משפחתו של עורך הסדרה עמית סטרטינר.
נתן פרנקו.
מגולם על ידי: רודי סעדה
ערמומי ותחמן אך מאוד חברותי. נשוי לשירלי. לעיתים קרובות מנסה לרצות את אשתו ובמקביל לסיים את הקניות כמה שיותר מהר, כדי לשחק כדורגל עם חבריו ולבלות איתם.
קשרים משפחתיים.
בסדרה ישנם מספר קשרים של משפחות אשר מופיעים בתוכנית:
משפחת עבד ראמזי.
כמו כן, הוזכרו בסדרה קרובי משפחתו שלא ידוע קשר המשפחתי המדויק לראמזי: איסמעיל וג׳יהאד.
דמויות שאינן אנשים.
בסדרה היו פעמים מספר שנעשתה האנשה לחפצים ויחסו להם תכונות אופי:
לעיסה